सामग्री: फ्रान्सचे राष्ट्राध्यक्ष इमॅन्युएल मॅक्रोन

या कायद्यात होम-स्कूलिंग आणि प्रक्षोभक वक्तव्यं थांबवण्यासाठी नियम तयार करण्यात आले आहेत.

फ्रान्सचे राष्ट्राध्यक्ष इमॅन्युएल मॅक्रॉन गेल्या अनेक दिवसांपासून फ्रान्समध्ये धर्मनिरपेक्ष मूल्यं वाचवण्यासाठी लढत आहेत. पण फ्रान्स आणि इतर देशांमधील टीकाकार त्यांच्यावर एकाच धर्मावर निशाणा साधत असल्याचा आरोप करत आहेत. 

मात्र, फ्रान्सचे पंतप्रधान जीन कॅस्टेक्स यांनी हा कायदा म्हणजे संरक्षण देणारा कायदा असल्याचं म्हटलं आहे. हा कायदा मुस्लिमांविरोधात नाही. उलट हा कायदा मुस्लिमांना कट्टरवाद्यांपासून दूर ठेवेल, असं कॅस्टेक्स म्हणाले.

काय आहे कायद्यात?

लोकशाही मूल्यांचं समर्थन करणाऱ्या या कायद्यात ऑनलाईन प्रक्षोभक वक्तव्यांवर अंकुश ठेवण्याचा उल्लेख आहे. 

याशिवाय, इतर व्यक्तींची माहिती वाईट हेतूने इंटरनेटवर प्रसिद्ध करण्यावर प्रतिबंध लावण्याबाबतही या कायद्यात सांगण्यात आलं आहे.

सॅम्यूअल पॅटी यांच्या हत्येवरची प्रतिक्रिया म्हणून हा कायदा तयार करण्यात आल्याचं सांगितलं जात आहे. 

47 वर्षीय शिक्षक सॅम्यूअल पॅटी यांनी मोहम्मद पैगंबर यांचं व्यंगचित्र वर्गात दाखवल्यानंतर त्यांची हत्या करण्यात आली होती. 

त्यांच्याविरुद्ध ऑनलाईन कॅम्पेन चालवण्यात आल्याचंही तपासात समोर आलं आहे. 

या कायद्यानुसार, लपून-छपून चालवण्यात येणाऱ्या इस्लामी विचारसरणीचा प्रसार करणाऱ्या शाळांवरही प्रतिबंध घालण्याबाबत उल्लेख आहे. होम स्कूलिंगचे नियम आणखी कडक करण्याबाबतही कायद्यात तरतूद आहे. 

फ्रान्सने मंजूर केलेल्या नव्या कायद्यात बहुपत्नीत्वाला प्रतिबंध आणि त्याबाबतचे कायदे आणखी कडक केले आहेत. यामध्ये एकाच वेळी एकापेक्षा जास्त पत्नी ठेवणाऱ्यांना घराची सुविधा न देण्याबाबत म्हटलं आहे. तसंच मुलींच्या क्रौमार्याची तपासणी करणाऱ्या डॉक्टरांवरही दंडात्मक कारवाई करण्याची तरतूद नव्याने मंजूर केलेल्या कायद्यात आहे. 

मुस्लीम संघटनांबाबत आर्थिक पारदर्शकता ठेवण्यासाठी यासंदर्भात नवे नियम लागू करण्यात आले आहेत. धार्मिक पोशाखावर निर्बंधांवरची मर्यादा वाढवण्यात आली आहे. ट्रान्सपोर्ट कर्मचारी, स्विमिंग पूल, मार्केटमध्ये काम करणाऱ्या कर्मचाऱ्यांवरही हा नियम यापुढे लागू असेल.

हा कायदा कशासाठी?

काही दिवसांपासून अशा स्वरुपातील कायदा आणण्याबाबत विचार करण्यात येत होता. पण नुकत्याच झालेल्या हल्ल्यानंतर याला सरकारने प्राधान्य...\nमागील सामग्री खालीलप्रमाणे सारांशित केली जाऊ शकते:
फ्रान्सच्या मंत्रिमंडळाने 'कट्टर इस्लाम'ला लक्ष्य करत एका कायद्याला मंजुरी दिली आहे. नुकतंच फ्रान्समध्ये कट्टरवाद्यांकडून करण्यात आलेल्या हल्ल्यांचा विचार करून हे पाऊल उचलण्यात आलं आहे.